ভিদিও ব্রিজকী থোংদা লৈবাক অসিগী তোঙান তোঙানবা মফমশিংগী সেল্ফ হেল্প গ্রুপশিংগী মীহুৎশিংগা প্রধান মন্ত্রীগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও ব্রিজকী থোংদা লৈবাক অসিগী তোঙান তোঙানবা মফমশিংগী সেল্ফ হেল্প গ্রুপশিংগী মীহুৎশিং অমসুং দীনদয়াল অনত্যোদয়া য়োজনাগী কান্নবা ফংলবা মীওইশিংগা ৱারী শানখ্রে। ৱারী শানবা অদুদা তোঙান তোঙানবা সেল্ফ হেল্প গ্রুপশিংগী নুপী মীহুৎ কোতি অমা হেনবনা শরুক য়াখি। মসিনা সরকারগী স্কিমশিংগী তোঙান তোঙানবা কান্নবা ফংলবা মীওইশিংগা ভিদিওগী থোংদা প্রধান মন্ত্রীগা লোইননা ৱারী শানবগী মাপলশুবা পরিংনি। তোঙান তোঙানবা রাজ্যশিংগী সেল্ফ হেল্প গ্রুপশিংগী নুপীশিং অদুগা ৱারী শানবা অদুদা নুংঙাইবা ফোংদোক্লদুনা প্রধান মন্ত্রীনা হায়খি মদুদি, মীহুৎ খুদিংমক রিজোলুসন, কলেক্তিব ইফোর্তস অমসুং এন্ত্রপ্রিনরশিপকী পুক্নীং থৌগৎনীংঙাই ওইরবা খুদম্নি। নুপীশিংগী থৌদাং য়াওদনা সেক্তর কয়াদা অখন্ননা এগ্রীকলচর অমসুং দাইরী শেক্তরদা ৱাখন্না লাম্বা ওইথোক্তে হায়না মহাক্না মখা তাখি। মসি লৈবাক পুম্বদা নুপীদা শক্তি শিন্নবগী অশেংবা স্পিরিৎনি। দীনদয়াল অনত্যোদয়া য়োজনা – নেস্নেল রুরেল লাইবলিহুদ মিশন অসি রাজ্য পুম্নমক্তা হৌদোক্লে হায়না শ্রী নরেন্দ্র মোদীনা ৱারী শানখিবা অদুদা ফোংদোকখি। স্কিম অসিগী পান্দমদি গ্রাম পঞ্চায়ৎ লাখ ২.৫দা লৈরিবা ইমুং কোতি কয়াদা য়ৌশিনবা অমসুং মখোয়দা অরাইবা মওংদা হিংনবগী পাম্বৈ পীবনি হায়না মহাক্না মখা তাখি। স্কিম অসি মপুং ফানা চত্থবগীদমক মহাক্না রাজ্যশিং অমসুং ওফিসিয়েলশিংবুসু থাগৎপা ফোংদোকখি। সেল্ফ হেল্প গ্রুপশিংগী মতাংদা ঙাংলদুনা প্রধান মন্ত্রীনা হায়খি মদুদি সেল্ফ হেল্প গ্রুপশিংনা লাইরবশিংগী ইকোনোমিক অমসুং সোসিয়েল এদভান্সমেন্তা য়াম্না মরুওইবা থৌদাং অমা লৌরি। ২০১১-২০১৪গা চাংদম্নবদা হৌখিবা চহি মরি অসিদা সেল্ফ হেল্প গ্রুপশিংগী মশিং অসি শরুক মরি হেঙ্গত্তুনা খুঙ্গংগী লমদমশিংদা এমপ্লোইমেন্ত জেনরেৎ তৌরে অমসুং এন্ত্রপ্রিনরশিং ক্রিয়েৎ তৌরে হায়না মহাক্না ফোংদোকখি। ২০১১ অমসুং ২০১৪ চহি অহুম অসিগী মনুংদা সেল্ফ হেল্প গ্রুপ লাখ মঙাখক শেম্দুনা ইমুং লাখ ৫২ কোন্সিনখি অদুবু ২০১৪দগী অহেনবা সেল্ফ হেল্প গ্রুপ লাখ ২০ শেমদুনা ইমুং কোতি ২.২৫ কোন্সিল্লে। সরকার অসিনা লৈবাক্কী মফম পুম্বদা সেল্ফ হেল্প গ্রুপশিংবু প্রমোৎ তৌনবা ত্রেনিং, শেলগী তেংবাং অমসুং খুদোংচাবশিংসু ফংহল্লি হায়না প্রধান মন্ত্রীনা ফোংদোকখি। মহিলা কিসান সশক্তিকরন পরিয়োজনাগী খুত্থাংদা নুপী লৌমী লাখ ৩৩ হেন্না ত্রেনিং পীখ্রে। হৌজিক ভারতকী খুঙ্গংগী লমদমশিংদা নুপী কোতি মঙানা থৱায় য়াওনা শরুক য়াবা সেল্ফ হেল্প গ্রুপ লাখ ৪৫ লৈরে। দীনদয়াল অনত্যোদয়া য়োজনাগী খুত্থাংদা খুঙ্গংগী নহাশিংগী স্কিল দিবেলপমেন্তা অখন্নবা পুক্নীং চংলি হায়না প্রধান মন্ত্রীনা হায়খি। হেন্না ফবা পুন্সি অমগীদমক নহাশিংগী এস্পিরেসনশিং অদু ফংনবা এমপ্লোইমেন্ত অমসুং মশানা মশাবু থবক পীজনবগীদমক ত্রেনিং পীরি। রুরেল সেল্ফ-এমপ্লোইমেন্ত ত্রেনিং ইন্সতিত্যুৎ ৬০০কী থোংদা চাউরাক্না নহা লাখ ২৮বু স্কিল দিবেলপমেন্তা ত্রেনিং পীখ্রে অমদি চাউরাক্না লাখ ১৯বু থবক ফংহনখ্রে হায়না মহাক্না মখা তাখি। ৱারী শানখিবা অদুদা প্রধান মন্ত্রীনা ভেল্যু এদিসন অমসুং ভেল্যু চেন এপ্রোছকী মরুওইবা অদুদা ঙাংখি। মহাক্না সেল্ফ হেল্প গ্রুপশিংদা মখোয়গী পোত্থোক অদু য়োন্নবগীদমক গবর্নমেন্ত ই-মার্কেৎপ্লেস (জি.ই.এম)দা রেজিস্তার তৌনবা তকশিনখি। প্রধান মন্ত্রীগা ৱারী শানরদুনা মীহুৎশিংনা মখোয়গী এক্সপিরিয়েন্স অমসুং সেল্ফ হেল্প গ্রুপশিংগী মায় পাকপগী ৱারীশিং সেয়র তৌখি। কান্নবা ফংলবা নুপীশিংনসু মতৌ করম্না সেল্ফ হেল্প গ্রুপশিংনা মখোয়গী পুন্সিদা পোজিতিব ওইবা অহোংবা পুরকখিবগে হায়বদু শন্দোক্না পাউদমখি। প্রধান মন্ত্রনা কান্নবা ফংলবশিংদা মখোয়গী মায় পাকপগী ৱারীশিং অদু ফোতোগা লোয়ননা মখোয়গী ৱাখল্লোনশিং অদু নরেন্দ্র মোদী এপ্লিকেসনগী থোংদা থারক্নবা খঙহনখি।